open-index/open-wikipedia-markdown huggingface dataset:
Oziorsk (Čeľabinská oblasť)

**Oziorsk** () je uzavreté mesto v Čeľabinskej oblasti v Rusku. V roku 2010 malo 82 268 obyvateľov.

## Dejiny
náhľad|200px|vľavo|Pamätník priekopníkom v staršej časti mesta.
Oziorsk bol založený v roku 1945 ako mesto pre zamestnancov vtedy novozaloženého závodu na prepracovanie jadrového paliva Majak, ktorý sa nachádza v jeho blízkosti. Z tohto dôvodu bol od založenia najprv tajným a neskôr uzavretým mestom. V meste sa od jeho založenia až do 60. rokov nachádzal pracovný tábor pod správou GULAG-u, ktorého väzni v počte až do 20 400 pomáhali budovať mesto a závod Majak. Mesto sa stalo neslávne známe po katastrofe v Majaku v roku 1957, ktorá dosiahla 6. stupeň INES. O tejto havárii sa však oficiálne začalo hovoriť až po rozpade ZSSR a následnom odtajnení. 

V roku 1986 pri meste začali stavať Južnouralskú atómovú elektráreň, ktorá pôvodne mala byť priamo v meste. Plán ale zamietli a tak ju začali stavať pár kilometrov od mesta, na brehu jazera Kyzyltaš. Kvôli nedostatku financií ale výstavbu zastavili. Podľa nového ruského jadrového programu *Projekt 2007-2015* by sa mala na mieste rozostavanej elektrárne postaviť nová so 4 blokmi a s plánovaným spustením do prevádzky v rokoch 2016 až 2020, aj keď až 61% obyvateľov Čeľabinskej oblasti je proti tejto výstavbe.

Ani dnes do mesta nie je voľný prístup bez povolenia ani domácim obyvateľom a pri vstupe alebo výstupe z mesta musia prejsť kontrolným stanovišťom. Mimo týchto stanovíšť je mesto oplotené a strážené.

## Poloha
[náhľad|vľavo|Jazero Irťaš a [Igor Vasilievič Kurčatov|Kurčatovova rotunda.]]
Mesto sa nachádza na východnej strane Uralu na brehu jazier Irťaš, Veľká a Malá Nanoga a Kyzyltaš, ktoré ho obklopujú zo všetkých strán. Je vzdialené vzdušnou čiarou 75 kilometrov severozápadne od hlavného mesta oblasti, Čeľabinsku, 120 km južne od Jekaterinburgu a 1440 km východne od Moskvy.

## Radiačné zaťaženie obyvateľstva
Početné nehody, havárie a úniky rádioaktívneho materiálu zo závodu Majak spôsobili, že v okolí je nadmerné radiačné znečistenie. Oziorsk sa nachádza na okraji východouralskej radiačnej stopy, ktorá vznikla po najväčšej z množstva havárií v roku 1957. Obyvateľstvo, najmä tí, ktorí sa v tých rokoch narodili, tak trpia nadmerným výskytom zhubných nádorov. Dnes je už zamorenie nižšie, vďaka lepším bezpečnostným opatreniam v závode a nemalej čiastke, ktorú štát dáva na likvidáciu znečistenia, dokonca nameraná radiácia v meste a v susednom meste Kyštym vykázala nižšie hodnoty ako mestách Čeľabinsk alebo Jekaterinburg. Vysvetlením môže byť vietor, ktorý vanie na severoseverovýchod (určujúci aj tvar a smer východouralskej radiačnej stopy), pričom Oziorsk a Kyštym sú na západ od závodu Majak a aj to, že sú proti prúdu znečistenej rieky Teča, tečúcej cez Majak, kde už také priaznivé hodnoty namerané neboli.

## Externé odkazy
* Dokument z 50. - 60. rokov o Oziorsku (vtedy zvaný Oziersk (Озeрск))

## Referencie

## Zdroje

Kategória:Uzavreté mestá
Kategória:Mestá v Rusku
Kategória:Čeľabinská oblasť
Oziorsk

**Oziorsk** môže byť:

* mesto v Rusku v Čeľabinskej oblasti, pozri Oziorsk (Čeľabinská oblasť)
* mesto v Rusku v Kaliningradskej oblasti, pozri Oziorsk (Kaliningradská oblasť)
Meryem Uzerliová

**Meryem Sarah Uzerli** (* 12. august 1983, Kassel, Nemecko) je turecko-nemecká herečka a modelka, ktorú preslávila postava Hürrem Sultan v tureckom televíznom seriáli, *[[Sultán (seriál)|Sultán]]* (*Muhteşem Yüzyıl*; 2011 – 2013), za ktorú získala uznanie a mnohé ocenenia, vrátane Golden Butterfly Award.

Meryem sa narodila v Kasseli v Nemecku. Ako herečka debutovala v menších nemeckých inscenáciách. Neskôr sa objavila v televízny seriáloch *[[Polícia Hamburg (seriál)|Polícia Hamburg]]* (2010) a *Ein Fall für zwei* (2010). Tiež si zahrala v nemeckých filmoch, ako *Journey of No Return* (2010) a *Jetzt aber Ballett* (2010). Koncom roka 2010 ju Meral Okay obsadil do hlavnej role tureckého televízneho seriálu *[[Sultán (seriál)|Sultán]]* (*Muhteşem Yüzyıl*; 2011 – 2013). Počas svojej kariéry sa objavila v množstve reklám a je tvárou veľa značiek. V roku 2012 ju *[[GQ]] Turkey* označil za Ženu roka

## Detstvo
Meryem Uzerliová sa narodila 12. augusta 1983 v meste Kassel v Nemecku. Jej otec, Hüseyin, je Turek a matka Ursula, ktorá je tiež herečka, je Nemka. Žije v prostredí dvoch odlišných kultúr, preto má svoje rezidencie v Berlíne aj Istanbule. Jej rodným jazykom je nemčina, ale plynule hovorí turecky aj anglicky. Má dvoch starších bratov a sestru Canan, ktorá je džezová hudobníčka. Počas štúdia na Freie Waldorf School v Kasseli sa zapájala do množstva divadelných projektov. V rokoch 2000 až 2003 študovala herectvo na Schauspiel Studio Frese v Hamburgu. Po dokončení štúdia si zahrala menšie roly v nemeckých inscenáciách.

## Osobný život
Po tom, čo opustila Turecko, oznámila, že sa rozišla so svojím priateľom, Canom Ateşom, po zistení nevery. 10. februára 2014 porodila dcéru menom Lara Jemine.

Povrávalo sa, že bola vo vzťahu s jej bývalým hereckým kolegom, Ozanom Güvenom, ktorý v seriálu Sultán stvárnil postavu Rüstema Pašu. Uzerliová neskôr na svojom Facebooku uverejnila, že vzťah s Güvenom nie je pravda.

## Filmografia

## Referencie

## Externé odkazy
* 
* Meryem Uzerli: The Magnificent Hürrem Sultan (ang.)

## Zdroj

Kategória:Nemecké televízne herečky
Kategória:Turecké televízne herečky
Kategória:Nemecké filmové herečky
Kategória:Turecké filmové herečky
Kategória:Nemecké osobnosti tureckého pôvodu
Kategória:Turecké osobnosti nemeckého pôvodu
Kategória:Osobnosti z Kasselu
Rumenka

náhľad|Kostol Kalvinistickej cirkvi
náhľad|Kostol srbskej pravoslávnej cirkvi sv. Petra a Pavla
**Rumenka**  (, ) je obec v srbskom Juhobáčskom obvode. Podľa sčítania ľudu v roku 2002 mala 5 729 osôb (podľa 1991 – 4 361 obyvateľov).

## Dejiny
Rumenka sa prvýkrát spomína v roku 1237. V obci je kostol srbskej pravoslávnej cirkvi zo 17. storočia, reformovanej cirkvi (1836) a katolíckej cirkvi (1780).

## Demografia
V obci Rumenka žije 4 529 dospelej populácie, a priemerný vek je 37,1 rokov (36,0 u mužov a 38,2 u žien). Obec má 1 794 domácností a priemerný počet členov na jednu domácnosť je 3,19. Táto obec je prevažne obývaná Srbmi (podľa sčítania ľudu z roku 2002), a v posledných troch sčítaniach ľudu došlo k nárastu počtu obyvateľov.

## Iné projekty

## Externé odkazy
*Oficiálna stránka  

## Zdroj

Kategória:Obce v Srbsku
Konečné riešenie

**Konečné riešenie** môže byť:
*konečné riešenie židovskej otázky
*definitívne (vy)riešenie
Labuť

**Labuť** môže byť:
* slovenské rodové meno vtáčích rodov Cygnus (vrátane Chenopis), Coscoroba a Sthenelides (pričom posledné dva rody sa niekedy zaraďujú pod rod Cygnus, v dôsledku čoho potom slovenské meno labuť zodpovedá len rodu Cygnus)
* súhvezdie, pozri Labuť (súhvezdie)
* rybník v Česku:
**  pri meste Blatná napájaný Kostrateckým potokom, pozri Labuť (Kostratecký potok)
** v Prahe napájaný Kunratickým potokom, pozri Labuť (Kunratický potok)
* časť českej obce Staré Sedliště (okres Tachov), pozri Labuť (Staré Sedlište)
* zaniknutá dedina v Česku:
** dnes časť obce Konárovice
** dnes časť mesta Bílovec

## Pozri aj
* Bíla labuť (obchodný dom v Prahe)
* rameno Labute (rameno Galaxie)
* Labutia hmlovina
* Labutia ulica
* labutienka
Múmia (film)

***Múmia*** je americký akčný fantasy film z roku 1999, ktorý napísal a režíroval Stephen Sommers. Vo filme hrali Brendan Fraser, Rachel Weiszová, John Hannah, Kevin J. O´Connor a Arnold Vosloo ako múmia. 

Film ma podstatnú časť dialógóv v staroegyptskom jazyku, s pomocou profesionálneho egyptológa. Je remakom filmu Múmia, v ktorom hlavnú úlohu stvárnil Boris Karloff. Podľa pôvodných plánov mal byť  súčasťou nízkorozpočtových hororových sérií, ale neskôr sa stal filmovým trhákom medzi dobrodružnými filmami s miernymi motívmi hororu. 

Natáčanie začalo v Marrákeši v Maroku 4. mája 1998, trvalo sedemnásť týždňov a filmový štáb musel znášať dehydratáciu, piesočné búrky a hady pri natáčaní na Sahare. Vizuálne efekty vytvorila spoločnosť *Industrial Light & Magic*, hudbu zložil Jerry Goldsmith.

Film mal premíéru 7. mája 1999, zarobil 43 miliónov dolárov v 32 10 kinách v USA a celosvetovo 416 miliónov dolárov. Recenzie na film boli zmiešané, ale kasový úspech viedol k pokračovaniu Múmia sa vracia, rovnako ako *The Mummy: The Animated Series* a k vedľajšiemu filmu Kráľ škorpión. V roku 2008 bolo natočené ďalšie pokračovanie múmie a to *Múmia: Hrob dračieho cisára*. Universal Pictures a Amblin Entertainment tiež otvorili horskú dráhu *Revenge of the Mummy*.

## Externé odkazy
* 
* 

Kategória:Filmové komédie USA
Kategória:Fantasy filmy
Kategória:Dobrodružné filmy
Kategória:Filmy z 1999
Kategória:Filmy Universal Studios
Kategória:Akčné filmy USA
Kategória:Dobrodružné filmy USA
Kategória:Filmy podľa názvu
DJ Fresh

**Daniel Stein** (* 11. apríl 1977), viac známy ako **DJ Fresh**, je anglický drum and bassový/dubstepový producent a DJ. Bol jedným z hlavných členov drum and bassovej superskupiny Bad Company, spolu s Darrenom Whitom (dBridge), Jasonom Maldinim a Michaelom Wojcickim (Vegas). Je tiež vlastníkom drum and bassového hudobného vydavateľstva Breakbeat Kaos spolu s Adamom F.

## Diskografia

* *[[Escape from Planet Monday]]* (2006)
* *[[Kryptonite (album)|Kryptonite]]* (2010)
* *[[Nextlevelism]]* (2012)

## Pozri aj
* Pendulum
* Breakbeat Kaos
* Jungle
* Drum and bass

## Referencie

## Externé odkazy
* DJ Fresh na MySpace
* DJ Fresh diskografia na Discogs

## Zdroj


Kategória:Anglickí dídžeji
Kategória:Drum and bassoví hudobníci
Kategória:Narodenia v 1977
Kategória:Žijúci ľudia
Absolón (Biblia)

**Absolón** (iné názvy: **Abšalom, Abšalóm**, zastarano **Absolon**; hebr.אַבְשָלוֹם - výslovnosť podľa tiberiadskej hebrejčiny *Avšólóm*, podľa novohebrejčiny *Avšalom*) bol tretí syn kráľa Dávida. Bol povestný svojou krásou a dlhými ryšavými vlasmi.

Viedol povstanie proti svojmu otcovi a donútil ho opustiť Jeruzalem. Absolón ho so svojou armádou prenasledoval, no bol porazený, na úteku chytený a aj napriek zákazu kráľa Dávida zabitý. Hoci sa jeho syn postavil proti nemu, Dávid jeho smrť dlho oplakával.

## Zdroj
* 

Kategória:Biblické postavy
Periéres (syn Aiola)

**Periéres** alebo **Periérés** ( - Periéres/iný prepis Periérés) bol v gréckej mytológii syn Aiola a jeho manželky Enarety. Jeho starým otcom bol Hellén, praotec všetkých Grékov.

V starších mýtoch bol Aiolov syn Periéres kráľom v Messénii. Keď Sparťania v messénskych vojnách Messéniu dobyli, Periéra začlenili do genealógie svojich kráľov, aby si aj tak potvrdili nároky na Messéniu. Otcom tohto Periéra sa stal spartský kráľ Kynortas  a tým vznikla iná mytologická postava.

Bratmi messénskeho kráľa Periéra boli:
* Krétheus založil mesto Iólkos
* Sizyfos založil Korint
* Salmóneus založil Salmónu
* Magnes vládol v Magnésii
* Athamas vládol v boiótskom meste Orchomenos
* Déión vládol vo Fókide

## Referencie

## Zdroje
* 
* 

## Pozri aj
* Zoznam kráľov Messénie

Kategória:Postavy gréckej mytológie
Kategória:Vládcovia Messénie
HK Karpaty (Užhorod)

**HK Karpaty Užhorod** je ukrajinský ženský hádzanársky klub z mesta Užhorod, pravidelný účastník najvyššej domácej súťaže Superligy. Hlavným trénerom je Borys Petrovskyj.

HK Karpaty získal v sezóne 2011/12 svoj historicky prvý titul majstra Ukrajiny.

## Úspechy
**Medailové umiestenia v Superlige od vzniku samostatnej [[Ukrajina|Ukrajiny]] v roku [[1991]]:**
* 1996/97: tretie miesto
* 2007/08: tretie miesto
* 2010/11: druhé miesto
* 2011/12: prvé miesto znamenajúce titul majstra Ukrajiny
* 2012/13: prvé miesto znamenajúce titul majstra Ukrajiny
* 2013/14: prvé miesto znamenajúce titul majstra Ukrajiny

## Hráčsky káder 2011/12
**Súpiska hráčok HK Karpaty v sezóne 2011/12:**
### Brankárky
* Iryna Jablonska
* Natalija Hajovič
* Judit Baloh

### Pivotky
* Kateryna Oleksjuk
* Oľha Peredrij

### Spojky
* Julija Kolomoec
* Natalja Petrovska
* Natalija Semaľ
* Anžela Travjan
* Natalja Turkalo
* Inna Maljučenko
* Iryna Lozinska
* Vladlena Rybkina

### Krídla
* Maryna Lebedeva
* Beata Smereka
* Alisa Šolkovska
* Darina Kot
* Julija Tarasova

## Referencie

## Zdroje
* Oficiálna stránka klubu

## Externé odkazy
* Webstránka Iuventy Michalovce: Užhorod pokračuje vo víťaznom ťažení
* eurohandball.com: HK Karpaty na oficiálnej stránke Európskej hádzanárskej federácie 

Užhorod
Kategória:Šport v Užhorode
Užhorod
Hellén (praotec Grékov)

**Hellén** alebo zriedkavo **Helén** (starogr. Ἕλλην – *Hellén*, latinsky *Hellen*) bol v gréckej mytológii syn Deukalióna a jeho manželky Pyrrhy, ktorí boli zakladateľmi nového pokolenia ľudí po potope sveta.

Najstaršie grécke mýty Helléna neuvádzajú, objavuje sa v ich mýtoch až neskôr ako umelý výtvor, ktorý mal poslúžiť na vysvetlenie spoločného pôvodu a pomenovania Hellénov teda Grékov. Náš názov „*Gréci*" je odvodený z latinského „*Graeci*" podľa západného gréckeho kmeňa, s ktorým prišli Rimania pravdepodobne po prvýkrát do styku.

Ako hovoria tieto mýty, z vôle najvyššieho boha Dia bola na hriešne ľudstvo zoslaná potopa. S celého ľudstva sa zachránili za pomoci Titana Prometea len Deukalión a jeho manželka Pyrrha. Potopu prežili vo veľkej arche, ktorá po deviatich dňoch povodne  pristála na vrchole hory Parnas. Za svoju záchranu vykonali Diovi ďakovnú obeť a prosili ho o možnosť nového zaľudnenia sveta. Zeus im odpustil a prosbu vypočul. Na radu bohov potom Deukalión a Pyrrha hádzali za seba kamene, obrazne "kosti matky zeme", z ktorých povstali noví ľudia.

Deukalión a Pyrrha mali vlastného syna Heléna, ktorý sa stal praotcom všetkých Grékov. Keď sa Hellén oženil s nymfou Orseidou, splodili troch synov:
* Aiola – zakladateľa kmeňa Aiolov; jeho synovia boli Krétheus, Sizyfos, Salmóneus, Athamas, Deión, Periéres a Magnes. Aiolovia najskôr žili len v Aiolii v oblasti Malej Ázie, tam vytvorili dvanásť obcí. Neskôr sa rozšírili po celom Grécku.

* Dóra – zakladateľa kmeňa Dórov, vlastných potomkov nemal; Dóri osídľovali Grécko až ako poslední, najprv Tesáliu, potom prenikli do stredného Grécka a na Peloponéz. Podrobovali si staršie pôvodné obyvateľstvo, živili sa roľníctvom a pastierstvom, boli zdatnými vojakmi. Kultúrne za ostatnými Grékmi však trochu zostávali pozadu.

* Xútha – až jeho synovia Achaios a Ión boli zakladateľmi kmeňov nazývaných Achájci a Ióni; Achájci sídlili na Peloponéze a v južnej Tesálii; boli bojovníkmi v trójskej vojne; Ióni sa šírili postupne cez Balkánsky polostrov až do Malej Ázie. Boli pokladaní za predstaviteľov gréckej vzdelanosti, vynikali v literatúre, filozofii, geometrii i matematike.

## Zdroje
* 
* 

Kategória:Postavy gréckej mytológie
Hannam tägjo

**Hannam tägjo** (písmom hangul: 한남대교 - hannam tägjo; do roku 1984 aj *Most rieky Han č. 3*) je most v hlavnom meste Kórejskej republiky, Soule. Je súčasťou AH1 - najdlhšej diaľnice v Ázii.

V júli 2009 bolo pri moste otvorené ako súčasť mostu *Rainbow Café*. Je to asi 20 metrov vysoká kaviareň ktorá slúži aj ako panoramatická vyhliadková veža.

## Referencie

## Zdroj

Kategória:Kaviarne
Kategória:Stavby v Kórejskej republike
Kategória:Veže v Kórejskej republike
Esperantskí rodení hovoriaci

**Esperantskí rodení hovoriaci** (v esp. skrátene označovaní ako *denaskuloj*) sú osoby, ktorých aspoň jeden z materinských jazykov je esperanto. Ide predovšetkým o deti z medzinárodných manželstiev esperantistov.

Ich počet sa odhaduje na približne 200 až 2&nbsp;000, podľa Haralda Haarmanna niekoľko tisíc. Uvádzajú sa aj rodení hovoriaci druhej a tretej generácie.

Historicky prvým takým dieťaťom bola Emília Gastónová narodená 2. júna 1904 ako dcéra španielskeho esperantistu Emília Gastóna. Medzi najznámejších takých súčasníkov patrí finančník George Soros. Esperantským rodeným hovoriacim bol aj Petr Ginz (1928-1944), ktorého kresbu mesačnej krajiny vytvorenú v terezínskom gete vyniesol 16. januára 2003 do vesmíru americký raketoplán Columbia, a jeho sestra, izraelská maliarka Chava Pressburgerová (rodená Eva Ginzová).

## Referencie


## Pozri aj
* Esperanto
* Esperantista

## Zdroj

Rodení hovoriaci
Zamenhofov deň

**Zamenhofov deň** (15. december) je najviac oslavovaným sviatkom esperantskej kultúry. Pripadá na deň narodenín Ludvika Lazara Zamenhofa (1859 – 1917), iniciátora jazyka esperanto. S cieľom osláviť, organizujú mnohí esperantisti, esperantské kluby a organizácie po celom svete v tento alebo blízky deň špeciálne stretnutia. Kvôli ideálom spojeným s esperantom a blízkosti zimného slnovratu a Vianoc si účastníci takýchto stretnutí často vymieňajú malé darčeky (predovšetkým knihy v esperante) a blahoželania. Niekedy sa počas týchto stretnutí konajú aj prednášky o osobe L.L. Zamenhofa.

## Iné poňatie
Niektorým esperantistom sa nepáči prehnané oslavovanie života jediného konkrétneho človeka a navrhujú oslavovať 15. december ako **Deň esperantskej literatúry** alebo **Deň esperantskej knihy**. Nabádajú preto esperantské organizácie, ktoré organizujú oslavy tohto dňa, aby do ich programu zahrnuli aj recenzie nových kníh alebo prednes poézie, prípadne aby vydavateľstvá v tento deň zverejňovali svoje plány. Jednotlivci sa môžu zapojiť tak, že si kúpia novú knihu, začnú knihu písať alebo podobným spôsobom prispejú k rozvoju esperantskej literatúry.

## Pôvod tradície
Návrh oslavovať jeden konkrétny deň ako stredový esperantský sviatok podporoval aj sám Zamenhof, odmietal však, aby týmto dňom bol deň jeho narodenín. Navrhoval, aby týmto dňom bolo výročie vydania prvej učebnice esperanta alebo začiatok jari na severnej pologuli. Neskôr však zvíťazil návrh skupiny intelektuálov a aktívnych členov esperantského hnutia (patrili medzi nich o. i. Julio Baghy a Nikolaj Nekrasov) a za esperantský sviatok bol zvolený 15. december. Zamenhofov deň sa oslavuje už od 20. rokov 20. storočia.

## 2009
náhľad|Vzdávanie pocty pri hrobe Zamenhofa počas Zamenhofovho dňa 2017, v roku 100. výročia smrti

Výročie 150. Zamenhofových narodenín bolo 15. decembra 2009 oslávené významnými udalosťami. Rada mesta Białystok v ten deň slávnostne otvorila nové Zamenhofove stredisko a v New Yorku prebehlo sympózium k pocte Zamenhofa s vystúpením Ariky Okrent, Humphreyho Tonkina a iných profesorov. Internetový vyhľadávač Google zobrazoval pri tejto príležitosti počas dňa vo svojom logu esperantskú vlajku (Google Doodle)  vďaka čomu naň kliklo približne 2 milióny ľudí a prečítali si o článok na Wikipédii o esperante alebo Zamenhofovi.

## Referencie


## Pozri aj
* Ludwik Lejzer Zamenhof
* Esperantská literatúra
* Symboly esperanta

## Zdroj

Kategória:Esperanto
Kategória:Medzinárodné sviatky
Kategória:15. december
Pražský manifest (esperanto)

**Pražský manifest** () je súbor siedmich princípov, ktoré prijalo medzinárodné esperantské hnutie. Manifest uverejnili pri príležitosti Svetového kongresu esperanta v Prahe v roku 1996 zástupcovia UNESCO a účastníci kongresu. Jeho text zdôrazňuje demokratickú komunikáciu, jazykové práva, zachovanie jazykovej rozmanitosti a účinnú výučbu jazykov.

Keďže pražský manifest sa snaží upozorniť na prednosti prijatia esperanta ako všeobecného druhého jazyka, považuje sa za moderný manifest finvenkizmu.

## Zdroj

## Pozri aj
* Boulonská deklarácia

## Externé odkazy
* Slovenský preklad Pražského manifestu

Kategória:Esperanto
Kategória:Dejiny esperanta
Manifest (esperanto)
Pražský manifest

**Pražský manifest** môže byť:
* nepublikovaný dokument protestantského teológa Tomáša Müntzera napísaný v roku 1521, v ktorom zhrnul svoje teologické postoje, pozri Pražský manifest (1521)
* programový dokument exilového predsedníctva Sociálnodemokratickej strany Nemecka vyhlásený 28. januára 1934 v Prahe, ktorý vyzýval na zvrhnutie nacistického režimu v Nemecku, pozri Pražský manifest (1934)
* programový dokument Výboru pre oslobodenie národov Ruska vyhlásený 14. novembra 1944 v Prahe, ktorý požadoval zvrhnutie komunistického režimu v Rusku a nastolenie demokratickej vlády (s podporou nacistického Nemecka), pozri Pražský manifest (1944)
* dokument obsahujúci súbor siedmich princípov esperantského hnutia publikovaný na Svetovom kongrese esperanta v Prahe v roku 1996, pozri Pražský manifest (esperanto)

Manifest
Kvalifikácia v pozemnom hokeji mužov na LOH 2012

**Kvalifikácia v pozemnom hokeji mužov na LOH 2012** bola medzinárodná kvalifikácia v pozemnom hokeji mužov na Letné olympijské hry 2012 v Londýne, ktorú organizuje Medzinárodná federácia pozemného hokeja (FIH). Konala sa v 3 krajinách: Indii, Írsku a Japonsku od 18. februára6. mája 2012, za účasti 18 tímov rozdelených do 3 skupín. Bojovalo sa spolu o 3 miestenky.

## Kvalifikácia
**Kvalifikačný turnaj 1**

Pozn: Singapur nahradil tím USA a Taliansko zase tím Egypta.

**Kvalifikačný turnaj 2**

**Kvalifikačný turnaj 3**

Pozn 1: Brazília nahradila tím Kuby.
Pozn 2: Číslo v zátvorke udáva umiestnenie v aktuálnom medzinárodnom rebríčku FIH k 15. decembru 2011.

## Výsledky
### Kvalifikačný turnaj 1 v Indii
Dhyan Chand National Stadium, Naí Dillí

#### Stretnutie o 5. miesto

#### Stretnutie o 3. miesto

#### Finále

### Kvalifikačný turnaj 2 v Írsku
National Hockey Stadium, Dublin

1 Druhé najvyššie írske víťazstvo v histórii, v roku 2002 zvíťazili na Maltou .

#### Stretnutie o 5. miesto

#### Stretnutie o 3. miesto

#### Finále

### Kvalifikačný turnaj 3 v Japonsku
??, Kakamigahara

#### Stretnutie o 5. miesto

#### Stretnutie o 3. miesto

#### Finále

## Konečné poradie

## Pozri aj
* Kvalifikácia v pozemnom hokeji žien na LOH 2012

## Referencie

* Pôvodné kvalifikačné nasadenie tímov 

## Externé odkazy
* Kvalifikačný turnaj 1 na oficiálnej stránka FIH 
* Kvalifikačný turnaj 2 na oficiálnej stránka FIH 
* Kvalifikačný turnaj 3 na oficiálnej stránka FIH 
* Výsledky kvalifikácie na stránke www.todor66.com

Kategória:Pozemný hokej v 2012
Muži
Pozemný hokej
Pozemný hokej
Pozemný hokej
Pozemný hokej
Kategória:2012 v Japonsku
Kategória:2012 v Indii
Kategória:2012 v Írsku
Emotikon

**Emotikon** alebo v slangu **smajlík** je grafický symbol, vyjadrujúci pocit, náladu, postoj či emócie pisateľa v písomnej elektronickej komunikácii. V najjednoduchšom prípade môžu byť emotikony vyskladané z písmen a interpunkčných znamienok (v prípade znakovej sady ASCII ide o špeciálnu formu ASCII umenia), pričom ich význam sa interpretuje pri otočení o 90° doprava.

Používajú sa predovšetkým v médiách, akými sú e-maily, internetové chaty, IRC a SMS, ale niekedy sa objavujú aj inde (začínajú sa objavovať v pravidelných periodikách, prevažne pre mládež). V oficiálnych dokumentoch sa nevyskytujú.

Prvé ASCII emotikony :-) a :-( bývajú pripisované americkému informatikovi Scottovi Fahlmanovi z Carnegie Mellon University, ktorý ich navrhol používať v septembri 1982 v rámci vtedajšej univerzitnej BBS komunikácie na odlíšenie žartov od vážne myslených príspevkov. Emotikony vo forme samostatných znakov sa historicky používali napr. vo výukovom počítačovom systéme PLATO IV v roku 1972.

## Unicode
Emotikony ako samostatné znaky boli zavedené do štandardu Unicode verzie 6.0. Zahŕňajú rozsah Unicode od U+1F600 do U+1F64F.

V neskorších verziách boli pridané ďalšie tri emotikony: 

## Referencie

## Iné projekty

## Externé odkazy
* Emojipedia

Kategória:Internet
Kategória:Čet
Kategória:Komunikácia
Kategória:E-mail
Kategória:Internetový slang
Kategória:Písmo
Daniel Absolón

**Daniel Absolón** alebo **Daniel Lilienberg** alebo **Günther von Lilienfeld** (* asi 1640, Kežmarok – † asi 1702) bol uhorský politik, diplomat a právnik.

## Životopis
Pôsobil v službách Štefana Tököliho, od roku 1670 sedmohradského kniežaťa Apafiho, od roku 1672 vyslanec u viacerých panovníkov, kde hľadal podporu pre protihabsburgské vystúpenie Imricha Tököliho. Od roku 1682 Tököliho tajomník a vyslanec v Poľsku. V roku 1688 však počas obliehania Mukačevského hradu Tököliho stranu zradil, prešiel na stranu cisára a Habsburgovcov, v ktorých službách potom pôsobil ako vojenský komisár a poradca generála Antona Caraffu.

## Zdroj
* 

Kategória:Narodenia v 1640
Kategória:Úmrtia v 1702
Kategória:Osobnosti z Kežmarku
Kategória:Uhorskí právnici
Kategória:Uhorskí politici
Kategória:Uhorskí diplomati
Makovica (vrch v Ondavskej vrchovine)

**Makovica** () je vrch v Ondavskej vrchovine, krajinnom celku Nízkych Beskýd. Leží nad obcou Kurimka, približne  západne od Svidníka. 

## Poloha
Nachádza sa v centre vrchoviny, v Prešovskom kraji, okrese Svidník a zasahuje na katastrálne územie obce Cernina a Kurimka. Najbližším sídlom je na západnom úpätí situovaná Kurimka, juhozápadne leží Hažlín, južne Cernina a východne Jurkova Voľa.

## Opis
Makovica leží v hrebeni, vedúcom z Krásnej hory () na Ostrý vrch (), priamo nad údolím Ondavy. Severne sa nachádza Rohuľa (), Kalinec (), Javorník (), Krásna hora () a Kaštielik (), západne Kohútov (), Kačalová (), Kohútov () a Lazinár (), južne Lazy (), Hampľová (), Veľký Prieloh (), Bukovec () a Rajsova hora () a východne Široká hora (), Ostrý vrch (), Čierna hora (), Grúň (), Kolesovka (), Pacutová () a Timofejka (). Západné a južné svahy odvodňuje Radomka do Tople, voda zo severovýchodných odteká Riečkou do Ondavy. Východným úbočím prechádza turistická magistrála. 

### Dejiny
V prvej svetovej vojne sa tu, od septembra 1914 až marca 1915, odohrali vojenské operácie. Výsledkom týchto operácií boli straty na ľudských životoch, keď tu zahynulo skoro 4000 rakúsko-uhorských a ruských vojakov. Vojenské cintoríny sa nachádzajú v okolitých dedinách Kurimka, Cernina, Mlynárovce a Svidník. Až do dnešných dní sa tu ešte nachádzajú stopy po vojenských zákopoch.

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít je vidieť okolité vrcholy Ondavskej vrchoviny, no tiež Busov, Slanské a Vihorlatské vrchy, ojedinele i Tatry.

## Prístup
Na vrchol nevedie značený turistický chodník, no severným a východným úbočím prechádza Cesta hrdinov SNP.

* po  červeno značenej Ceste hrdinov SNP:
** od západu z Kurimky severným úbočím na Lazovú lúku
** od juhovýchodu zo Svidníka cez Čiernu horu a východným úbočím na Lazovú lúku
* po  modrej značke z obce Šarišské Čierne na rázc. Lazová lúka

## Referencie

## Pozri aj
* Ondavská vrchovina
* Zoznam vrcholov v Ondavskej vrchovine

## Externé odkazy
* Poloha na turistickej mape

## Zdroj
* 

Kategória:Vrchy v Ondavskej vrchovine
Kategória:Vrchy pod 1000 metrov na Slovensku
Kategória:Vrchy v okrese Svidník
Kategória:Cernina
Kategória:Kurimka
Žizdra

**Žizdra** () môže byť:

* rieka v Kalužskej oblasti v Rusku, ľavý prítok Oky, pozri Žizdra (rieka)
* mesto v Kalužskej oblasti v Rusku, pozri Žizdra (mesto)
Žizdra (rieka)

**Žizdra** () je rieka v Kalužskej oblasti v Rusku. Je 223&nbsp;km dlhá. Povodie má rozlohu 9&nbsp;170&nbsp;km².

## Opis
Preteká Stredoruskou vysočinou. Hlavné prítoky sú Resseta a Vytebeť sprava a Serena zľava. Je to ľavý prítok Oky (povodie Volgy).

Zdroj vody je snehový a dažďový. Priemerný prietok vody pri meste Kozelsk činí približne 35&nbsp;m³/s. Zamŕza na konci novembra a rozmŕza na začiatku apríla.

Rieka je splavná pre vodákov. Ležia na nej mestá Žizdra a Kozelsk.

## Zdroj

Kategória:Rieky v Kalužskej oblasti
Polaris Industries

right|thumb|Štvorkolka Polaris Sportsman 500 6x6
**Polaris Industries** () je výrobca snežných skútrov, štvorkoliek a elektrických vozidiel. Sídli v Medine v Minnesote v USA. Spoločnosť vyrába aj motocykle prostredníctvom svojej dcérskej spoločnosti Victory Motorcycles, ako aj prostredníctvom dcérskej spoločnosti Indian Motorcycle, ktorú odkúpila v apríli 2011. Polaris je aj krátkodobým výrobcom plavidiel.

## Snežné skútre
**Performance**
*800 Rush Pro-R
*800 Rush
*Turbo IQ
*600 Rush Pro-R
*600 Rush
*600 IQ Shift
*550 IQ Shift
**Deep snow**
*800 Pro-RMK 163*
*800 Pro-RMK 155*
*800 RMK Assault 155*
*800 RMK 155*
*600 RMK 155*
*600 RMK 144*
**Crossover**
*800 Switchback Assault 144*
*600 Switchback 136*
*600 Shift 136*
*550 Shift 136*
**Luxury**
*Turbo IQ LX
*Turbo IQ LXT
*600 Rush LX
*600 IQ LXT
*550 IQ LXT
**Utility**
*600 IQ Widetrack
*FS IQ Widetrack
*Widetrack LX

## Referencie

## Iné projekty

## Externé odkazy
* Oficiálna webstránka Polaris Industries

## Zdroj

Kategória:Podniky obchodované na Newyorskej burze
Kategória:Podniky v USA
Absolón

**Absolón** alebo zastarano **Absolon** je biblická postava, pozri Absolón (Biblia).

**Absolón** môže byť aj meno:
*krstné meno, pozri Absolón (prvé meno)
*priezvisko:
**Daniel Absolón

**Absolon** môže byť aj:
*Absolon (film)
*priezvisko:
**Karel Absolon
**Karel Bedřich Absolon
**Ľudovít Absolon
**Philip Absolon
**John Absolon
Hellén

**Hellén** alebo zriedkavo **Helén** môže byť:
* praotec Grékov, pozri Hellén (praotec Grékov).

**Helén** alebo zriedkavo **Hellén** môže byť:
* jednotné číslo od slova Heléni.
Heléni

**Heléni** alebo zriedkavo **Helléni** (slovo pochádza zo slova Hellén, pozri Hellén (praotec Grékov)) je v súčasnosti v slovenčine najmä označenie pre akýchkoľvek starovekých Grékov alebo zriedkavo Grékov vôbec. 

Historicky sa však význam slova menil. Pôvodne to bol názov jedného kmeňa v južnej Tesálii resp. obyvateľstva južnej Tesálie. Od 7. storočia pred Kr. sa ním označovali všetci Gréci (t.j. Nebarbari). Aj vo význame obyvatelia južnej Tesálie, aj v neskoršom význame všetci Gréci sa ich územie označovalo ako Helada. Od obdobia helenizmu sa ako Heléni označovali aj helenizované osoby negréckeho pôvodu. V Byzantskej ríši sa pojem používal najprv len pre prívržencov starých gréckych kultov, neskôr pre všetkých nekresťanov, ale pred zánikom Byzantskej ríše sa opäť používal ako označenie po grécky hovoriacich ľudí. Novovekí Gréci sami seba označujú ako Heléni (Έλληνες - Ellines). Podrobnosti o Grékoch pozri v článku Gréci.

## Pozri aj
*Rómaioi

## Zdroje
*Helén. In: 
* 
* 

Kategória:Etniká, národy a národnosti
Kategória:Dejiny Grécka
Úverová kríza

**Úverová kríza** (zastarano *úverná kríza*) alebo **kreditná kríza** (angl. *credit crisis*) môže byť:
*credit crunch (vo význame A, t.j. najmä: masové obmedzenie poskytovania úverov bankami)
*špecificky najmä: credit crunch od roku 2007/2008, pozri napr. pod finančná kríza od roku 2007
*krízová situácia, ktorá vznikla tým, že veľké množstvo dlžníkov bánk nie je schopné splácať svoje úvery od bánk (v dôsledku chybne stanovených podmienok úverov bankami alebo chybného ratingového hodnotenia dlžníkov v čase poskytnutia úveru), ako aj následným odmietaním bánk poskytovať úvery komukoľvek.; podobná definícia: *výrazné zhoršenie platobnej morálky firiem* 
*"zlyhanie úverov" v hospodárstve, ktoré má príčiny najmä v prílišnom zadlžení subjektov a väčšinou vyplýva z nejakej inej krízy v hospodárstve, napr. špekulačnej krízy, krízy nehnuteľností atď. (opakom je credit crunch - pozri v článku) 
*národohospodárska kríza spočívajúca *v tom, že následkom úpadku niektorej veľkej* [úverovej] *firmy obyvateľstvo stratí dôveru i k iným úverovým ústavom a žiada svoje vklady späť. Keďže však len časť aktív úverových ústavov je likvidná, môžu i tieto ďalšie ústavy prísť do ťažkostí a sú donútené zastaviť platby (napr. úpadok Kreditanstaltu v Rakúsku roku 1931)*, t.j. vlastne run na banky
*neschopnosť jednotlivého ekonomického subjektu (napr. súkromnej osoby) splácať svoje úvery, t.j. dlhová pasca 

## Referencie

Kategória:Financie
Avšalom

**Avšalom** môže byť:
*Absolón (Biblia)
*súčasná izraelská osada blízko Sinaja, pozri Avšalom (Izrael)
*izraelská osada na Sinaji v rokoch 1973 - 1982, pozri Avšalom (Sinaj)

## Pozri aj
*Jad Avšalom
Aguts

**Aguts** je francúzska obec, ktorá sa nachádza v departemente Tarn, v regióne Midi-Pyrénées.

## Polohopis

Aguts má rozlohu . Najvyšší bod je položený  a najnižší bod .

## Obyvateľstvo

Aguts má 239 obyvateľov (2009).

Graf vývoja obyvateľstva:

## Referencie


## Iné projekty

Kategória:Obce v departemente Tarn
Jarabá skala (vrch vo Vtáčniku)

**Jarabá skala** () je vrch v pohorí Vtáčnik. Nachádza sa nad obcou Podhradie, približne  juhozápadne od Handlovej.

## Poloha
Nachádza sa v severnej časti pohoria, v geomorfologickom podcelku Vysoký Vtáčnik. Vrchol leží na území Trenčianskeho kraja, v okrese Prievidza a zasahuje na katastrálne územie mesta Handlová a obce Podhradie. Nachádza sa v hlavnom hrebeni a vedie ním okraj Chránenej krajinnej oblasti Ponitrie.  

## Opis
Jarabú skalu pokrýva zmiešaný les a jeho vrcholom prechádza Ponitrianska magistrála, smerujúca z Handlovej na Vtáčnik (). Na vrchole vystupuje skalné bralo, ktoré dalo vrchu pomenovanie a v jeho blízkosti stojí telekomunikačný stožiar. Severovýchodným susedom je Orlí kameň (), východne leží Rázsocha (), južne Hrebienky () a Tri chotáre () a západným smerom Banisko () a Kuní vrch (). Hrebeňom vedie rozvodie, preto východne situované svahy odvodňujú prítoky riečky Barina do Hrona, pokým zo západnej časti hrebeňa voda odteká Lehotským a Ťapkovým potokom do rieky Nitra. Najbližšími sídlami sú na severozápade ležiace Podhradie a Lehota pod Vtáčnikom a severovýchodne situovaná Nová Lehota, patriac k mestu Handlová. 

### Výhľady
Tak ako väčšina vrcholov pohoria, je aj Jarabá skala pokrytá zmiešaným lesom, ktorý umožňuje iba veľmi obmedzený výhľad. Z menších lokalít s redšou vegetáciou a skalných brál je však možno vidieť okolité vrchy pohoria, no pri vhodných podmienkach aj Považský Inovec, Strážovské vrchy, Malú a Veľkú Fatru, Kremnické vrchy, Poľanu, Javorie a Štiavnické vrchy.

## Prístup
* po  značke z Podhradia
* po  značke (Ponitrianska magistrála) hrebeňom: 
** zo severu z Handlovej cez Biely kameň 
** od juhu z Vtáčnika cez Hrebienky

## Referencie

## Pozri aj
* Vysoký Vtáčnik
* Zoznam vrcholov vo Vtáčniku

## Externé odkazy
* Poloha na turistickej mape

Kategória:Vrchy vo Vtáčniku
Kategória:Tisícovky na Slovensku
Kategória:Vrchy v okrese Prievidza
Kategória:Podhradie (okres Prievidza)
Kategória:Handlová
Orlí kameň

**Orlí kameň** () je vrch v pohorí Vtáčnik. Nachádza sa nad obcou Podhradie, približne  juhozápadne od Handlovej.

## Poloha
Nachádza sa v severnej časti pohoria, v geomorfologickom podcelku Vysoký Vtáčnik. Vrchol leží na území Trenčianskeho kraja, v okrese Prievidza a zasahuje na katastrálne územie mesta Handlová a obce Podhradie. Nachádza sa v hlavnom hrebeni a vedie ním Ponitrianska magistrála.  

## Opis
Hrebeň pohoria i vrchol Orlieho kameňa pokrýva zmiešaný les. Severovýchodným susedom je Biely kameň (), severne leží vrch Brána (), juhozápadne Jarabá skala () a východne Rázsocha (). Západná časť hrebeňa patrí do povodia rieky Nitra, kam smeruje Ťapkov potok, odvodňujúci aj svahy Orlieho kameňa. Východnú časť odvodňuje Šechvalský potok, smerujúci do Lutilského potoka v povodí rieky Hron. Najbližšími sídlami sú na severozápade ležiace Podhradie a Nová Lehota (časť mesta Handlová) na východe. 

### Výhľady
Vrcholový hrebeň pokrýva zmiešaný les, výrazne obmedzujúci rozhľad. Východné svahy však majú porast riedky, preto najmä z tejto časti je možné vidieť viaceré vrchy pohoria, no pri vhodných podmienkach aj Štiavnické vrchy, Javorie, Poľanu, Kremnické vrchy a Veľkú Fatru. Západným smerom vidieť najmä Strážovské vrchy a Považský Inovec.

## Prístup
* po  značke z Podhradia cez Jarabú skalu
* po  značke (Ponitrianska magistrála) hrebeňom: 
** zo severu z Handlovej cez Biely kameň 
** od juhu z Vtáčnika cez Jarabú skalu

## Referencie

## Pozri aj
* Vysoký Vtáčnik
* Zoznam vrcholov vo Vtáčniku

## Externé odkazy
* Poloha na turistickej mape

Kategória:Vrchy vo Vtáčniku
Kategória:Tisícovky na Slovensku
Kategória:Vrchy v okrese Prievidza
Kategória:Podhradie (okres Prievidza)
Kategória:Handlová
Bellegarde

**Bellegarde** môže byť:
* obec vo Francúzsku:
** v departemente Gard, pozri Bellegarde (Gard)
** v departemente Gers, pozri Bellegarde (Gers)
** v departemente Loiret, pozri Bellegarde (Loiret)
** v departemente Tarn, pozri Bellegarde (Tarn)
* kantón vo Francúzsku, pozri Bellegarde (kantón)

## Pozri aj
* Bellegarde-du-Razès
* Bellegarde-en-Diois
* Bellegarde-en-Forez
* Bellegarde-en-Marche
* Bellegarde-Poussieu
* Bellegarde-Sainte-Marie
* Bellegarde-sur-Valserine
* Saint-Silvain-Bellegarde
Hrebienky

**Hrebienky** () je nevýrazný vrch v pohorí Vtáčnik. Nachádza sa nad obcou Podhradie, približne  juhozápadne od Handlovej. Vrcholom prechádza turistická Ponitrianska magistrála.

## Poloha
Nachádza sa v strednej časti pohoria, v geomorfologickom podcelku Vysoký Vtáčnik. Vrchol leží na území Trenčianskeho kraja, v okrese Prievidza a zasahuje na katastrálne územie mesta Handlová a obce Podhradie. Nachádza sa v hlavnom hrebeni a vedie ním okraj Chránenej krajinnej oblasti Ponitrie.  

## Opis
Nevýrazný pahorok v hlavnom hrebeni zakončuje masív Malej Homôľky (). Severne susedí sedlom oddelená Jarabá skala (), východne leží Rázsocha (), južne Tri chotáre () a západne Kuní vrch (). Hrebeňom vedie rozvodie Nitry a Hrona, kam smerujú vodné toky zo svahov Hrebienkov. Východným smerom do Hrona smeruje voda prítokmi riečky Barina, zo západnej časti hrebeňa voda odteká Lehotským potokom. Najbližšími sídlami sú na severozápade ležiace Podhradie, severovýchodne situovaná Nová Lehota, patriaca k mestu Handlová a juhovýchodne sa nachádza Prochot. 

### Výhľady
Hrebienky pokrýva zmiešaný les, ktorý umožňuje iba veľmi obmedzený výhľad. Rovnako obmedzujúce sú blízke a podstatne vyššie vrchy, preto je na horizonte východným smerom viditeľná iba časť Kremnických vrchov, Poľany a Javoria. Západným smerom možno z vhodných lokalít vidieť Strážovské vrchy a Považský Inovec.

## Prístup
* po  značke (Ponitrianska magistrála) hrebeňom: 
** zo severu z Handlovej cez Bielu skalu 
** od juhu z Vtáčnika cez Tri chotáre
* po  značke z Podhradia cez Jarabú skalu

## Referencie

## Pozri aj
* Vysoký Vtáčnik
* Zoznam vrcholov vo Vtáčniku

## Externé odkazy
* Poloha na turistickej mape

Kategória:Vrchy vo Vtáčniku
Kategória:Tisícovky na Slovensku
Kategória:Vrchy v okrese Prievidza
Kategória:Podhradie (okres Prievidza)
Kategória:Handlová
Tri chotáre (vrch vo Vtáčniku)

**Tri chotáre** () je vrch v pohorí Vtáčnik. Nachádza sa v centrálnej časti pohoria, nad obcou Prochot, približne  juhovýchodne od Novák.

## Poloha
Nachádza sa v strednej časti pohoria, v geomorfologickom podcelku Vysoký Vtáčnik. Vrchol leží na rozhraní Banskobystrického a Trenčianskeho kraja a okresov Žiar nad Hronom a Prievidza. Zasahuje na katastrálne územie mesta Handlová a obcí Prochot a Podhradie. Nachádza sa v hlavnom hrebeni a vedie ním okraj Chránenej krajinnej oblasti Ponitrie.  

## Opis
Tri chotáre pokrýva zmiešaný les a jeho nevýrazným vrcholom prechádza hrebeňovka z Handlovej na Vtáčnik (). Južne susedí Veľká Homôľka (), východne leží Veľká Kršľa () a Skalka (), severne vrch Hrebienky () a západne Kuní vrch (). Východná časť hrebeňa patrí do povodia Hrona, kde vodu odvádza Barina a Prochotský potok. Severozápadnú časť masívu odvodňuje Lehotský potok do rieky Nitra. Najbližšími sídlami sú na juhovýchode ležiaca obec Prochot, na juhu situovaný Kľak a severným smerom ležiace Podhradie. 

### Výhľady
Vrchol Troch chotárov pokrýva zmiešaný les, poskytujúci len málo miest na rozhľad. Malé lokality čistín a priesekov umožňujú obmedzený výhľad na okolité vrchy pohoria. Západným smerom je možné vidieť Hornonitriansku kotlinu a Strážovské vrchy, na východom horizonte sú pri vhodných podmienkach viditeľné Štiavnické vrchy, Javorie, Kremnické vrchy, Poľana a časť Veľkej Fatry.

## Prístup
Vrcholom vedie značkovaná Ponitrianska magistrála, spájajúca Handlovú a vrch Vtáčnik, na ktorú sa na vrchole Troch chotárov a v blízkom okolí pripája viacero chodníkov z okolitých obcí.

* po  značke (Ponitrianska magistrála) po hrebeni:
** zo severu z Handlovej cez Jarabú skalu
** od juhu z Vtáčnika cez Malú Homôľku
* po  značke:
** z juhovýchodu z Prochote cez rázcestie *Pod Tromi chotármi*
** zo severu z Podhradia cez Jarabú skalu
* po  značke od východu z Janovej Lehoty

## Referencie

## Pozri aj
* Vysoký Vtáčnik
* Zoznam vrcholov vo Vtáčniku

## Externé odkazy
* Poloha na turistickej mape

Kategória:Vrchy vo Vtáčniku
Kategória:Tisícovky na Slovensku
Kategória:Vrchy v okrese Prievidza
Kategória:Vrchy v okrese Žiar nad Hronom
Kategória:Prochot
Kategória:Podhradie (okres Prievidza)
Kategória:Handlová
Brousse

**Brousse** môže byť:

*obec vo Francúzsku:
** Brousse (Creuse)
** Brousse (Puy-de-Dôme)
** Brousse (Tarn)
** Brousse-le-Château
** La Brousse
Cabanès

**Cabanès** môže byť:

*francúzska obec, ktorá sa nachádza v departemente Aveyron, v regióne Midi-Pyrénées, pozri Cabanès (Aveyron)
*francúzska obec, ktorá sa nachádza v departemente Tarn, v regióne Midi-Pyrénées, pozri Cabanès (Tarn)
Cahuzac

**Cahuzac** môže byť:

*obec vo Francúzsku:
** Cahuzac (Aude)
** Cahuzac (Lot-et-Garonne)
** Cahuzac (Tarn)
** Cahuzac-sur-Adour
** Cahuzac-sur-Vère
Cadix

**Cadix** je francúzska obec, ktorá sa nachádza v departemente Tarn, v regióne Midi-Pyrénées.

## Polohopis

Cadix má rozlohu . Najvyšší bod je položený  a najnižší bod .

## Obyvateľstvo

Cadix má 238 obyvateľov (2009).

Graf vývoja obyvateľstva:

## Referencie



## Iné projekty

Kategória:Obce v departemente Tarn
Aiolos (syn Helléna)

**Aiolos** (iné názvy: **Aeolus**, nesprávne(?) **Aiólos**, zriedkavo **Eol**; starogr. Αἴολος – *Aiolos*, latinsky *Aeolus*) je v gréckej mytológii syn praotca Grékov Helléna. Bol kráľ v Tesálii a zakladateľ kmeňa Aiolov.

Aiolos bol najstarším synom Helléna a jeho manželky nymfy Orséis. Jeho mladšími bratmi boli Xuthos a Dóros. Po smrti Helléna sa nástupcom na tesálskom tróne stal jeho prvorodený syn Aiolos.

Zo vzťahu Aiola a Cheirónovej dcéry veštice Theie sa narodila Melanippé. Dcéra Melanippé žila na kráľovskom dvore svojho otca, neskôr ju otec premenoval na Arné a najal jej za vychovávateľa muža menom Desmontes. Keď Arné dospela zapáčila sa bohu morí Poseidónovi a po krátkom čase mu porodila dvojčatá. Jedno dieťa dostalo meno Aiolos a stalo sa v dospelosti vládcom vetrov, zatiaľ čo druhé, menom Boiótos matka vrátila do Tesálie, kde sa jej potom tento syn stal kráľom južnej Tesálie. 

Tesálsky kráľ Aiolos sa oženil s Enaretou, dcérou Déimacha, s ktorou mal mnoho detí – najviac antických autorov uvádza, že sa im narodilo sedem chlapcov a päť dievčat
, ale sú aj mýty, kde sa ich počet uvádza väčší. Podľa niektorých mýtov, mali štyroch synov, ktorí založili štyri grécke kmene. 

Aiolos mal päť dcér, Kanaku, Alkyonu, Perimédu, Kalyku, Peisidiku a sedem synov:
* Krétheus založil mesto Iólkos
* Sizyfos založil Korint
* Salmóneus založil Salmónu
* Magnes vládol v Magnésii
* Athamas vládol v boiótskom meste Orchomenos
* Déión vládol vo Fókide
* Periéres vládol v Messénii

Po jeho smrti sa kráľom Tesálie stal syn Salmóneus, aj keď podľa zákona ním mal byť prvorodený Sizyfos. 

Mnohí neskorší antickí autori stotožňovali tesálskeho kráľa Aiola s Aiolom vládcom vetrov, ale iní tvrdili, že medzi nimi žiadny vzťah neexistuje.
## Referencie

## Zdroje
* 
* 

Kategória:Postavy gréckej mytológie
Campagnac

**Campagnac** môže byť:

*obec vo Francúzku:
** Campagnac (Aveyron)
** Campagnac (Tarn)
** Campagnac-lès-Quercy
Buchlov (vrch vo Vtáčniku)

**Buchlov** () je výrazný bralnatý vrch v pohorí Vtáčnik. Leží v bočnom hrebeni nad obcou Čereňany, približne  južne od Novák. Je súčasťou Chránenej krajinnej oblasti Ponitrie.

## Poloha
Nachádza sa na západnom okraji pohoria, v geomorfologickom podcelku Vysoký Vtáčnik. Vrchol leží v Trenčianskom kraji, v okrese Prievidza a na hranici katastrálnych území obcí Čereňany a Oslany. Veľká časť masívu tvorí rovnomennú prírodnú rezerváciu a vrcholom vedie turistický chodník z obce Oslany na Rúbaný vrch v hlavnom hrebeni.

## Opis
Vrch pokrýva zmiešaný les, na jeho vrchole však vystupuje mohutné bralo, vytvárajúce skalný hrebeň. Buchlov leží v rázsoche, vybiehajúcej z Rúbaného vrchu na severozápad, ktorá sa tu vetví na dva hrebene. Severne smerujúci zakončuje Veľká skala (), západne vedúci končí pahorkom Čertova pec (). Severozápadne susedí Malý Sádok (), západne Sladná skala () a Žarnov (), južne Suchá hora (), juhovýchodne Balatom () a východne leží Skalka () a Jaseňová skala (). Táto časť pohoria patrí do povodia rieky Nitry; severné svahy odvodňujú prítoky Bystrice, západné Žiarny potok a južné prítoky Oslianskeho potoka. Najbližšími sídlami sú západným smerom situovaná Horná Ves, Radobica a Čereňany, juhovýchodne ležiaci Kľak a na severe položené Bystričany. 

### Výhľady
Nesúvislý porast vrcholového hrebeňa, no najmä skalnaté bralá umožňujú veľmi dobrý rozhľad. Poloha v bočnom hrebeni ponúka zaujímavý výhľad najmä na vrchy v hlavnom hrebeni. Pri vhodných podmienkach je možné vidieť Malú Fatru, Strážovské vrchy, Považský Inovec, Tribeč a Pohronský Inovec.

## Prístup
* po  značke:
** z Oslian cez Žarnov
** z obce Ostrý Grúň cez Rúbaný vrch (križovatka s  Ponitrianskou magistrálou)
* po  značke cez rázc. Zadná lúka (prípoj na ):
** z Radobice cez rázc. Radobická dolina
** z Bystričianskej doliny (prípoj na )

## Referencie

## Pozri aj
* Buchlov (prírodná rezervácia)
* Vysoký Vtáčnik
* Zoznam vrcholov vo Vtáčniku

## Iné projekty

## Externé odkazy
* Poloha na turistickej mape

Kategória:Vrchy vo Vtáčniku
Kategória:Tisícovky na Slovensku
Kategória:Vrchy v okrese Prievidza
Kategória:Čereňany
Kategória:Oslany
Postavy Aliancie (Red Alert)

**Postavy štátov Aliancie** v hre Command & Conquer: Red Alert, Command & Conquer: Red Alert 2 sú predstaviteľmi Aliancie, ktorá sa sformovala po agresívnom útoku Sovietskeho zväzu na zvyšok Európy. 
* **poľný maršal Günther von Esling**, vrchný veliteľ nemeckej armády a vlastne aj všetkých spojeneckých vojsk v Európe. Hrá ho Arthur Roberts. 
* **generál Nikos Stavros**, najvyšší vojenský predstaviteľ armády Grécka a druhý najdôležitejší veliteľ vojsk Aliancie, hneď po nemeckom poľnom maršalovi Eslingovi. Hrá ho Barry Kramer.
* **Tanya Adamsová**, veliteľka špeciálneho komanda Veľkej Británie a najvyššie postavený tajný agent Aliancie. Na začiatku Red Alert 1 vyslobodí Alberta Einsteina zo sovietskeho zajatia. Hrá ju Lynne Litteer.
* **generál Ben Carville**, veliteľ ozbrojených síl Spojených štátov amerických, veliteľ spojeneckých operácií v Atlantickom oceáne. Je nadriadený hráčovi v hre *[[Red Alert: Retaliation]]*. Hrá ho Barry Corbin.
* **profesor [[Albert Einstein]]**, nemecký fyzik žijúci v USA, významná vedecká kapacita, ktorá svojimi vynálezmi pomohla k úspechom Spojencov. Objaviteľ technológie cestovania v čase a chronosféry. Hrá ho Larry Gelman.

Kategória:Command & Conquer
Postavy Sovietov (Red Alert)

Postavy Sovietskeho zväzu v sérii počítačových hier Command & Conquer: Red Alert 
* **Generalissimus [[Josif Vissarionovič Stalin]]**, vrchný veliteľ a hlavný predstaviteľ vojsk Varšavskej zmluvy. Po dobytí Ázie si robí zálusk aj na posledné slobodné štáty eurázijského kontinentu, ktorý chce obsadiť pre Sovietsky zväz. Po sovietskom víťazstve ho po oslave triumfu otrávi *Nadia*. Po spojeneckom víťazstve ho zabije *Nikos Stavros* a tak sa mu pomstí za sovietske zločiny v okupovanom Grécku. *Hrá ho* Gene Dynarski. 
* **Kane**, hlavný poradca Stalina. Charizmaticý vodca Bratstva Nod. *Hrá ho* Joseph D. Kucan. 
* **Nadia**, vrchná predstaviteľka NKVD. Z niektorých scén vyplýva, že bola Stalinovou milenkou. Je známa svojimi jedovatými čajmi, ktorými zabila Stalina a Gradenka. *Hrá ju* Andrea C. Robinson.  
* **MaršálGenerál Gradenko**, vrchný veliteľ vojsk Varšavskej zmluvy. Prejavil svoje schopnosti v dobytí Ázie, ale nepodarí sa mu zabrániť v úteku Einsteina ani strate skladísk nervového plynu. K hráčovi má negatívny postoj a neustále ho podozrieva. Otrávi ho Nadia po tom, čo podpíše rozsudky smrti sprisahancov, ktorí chceli zabiť Stalina. Sám je po smrti vyhlásený za zradcu a na jeho miesto nastúpi Georgij Kukov. *Hrá ho* Alan Terry.
* **Generál Georgij Kukov**, veliteľ Červenej armády, vojsk Sovietskeho zväzu. Je inšpirovaný postavou Georgija Žukova, ale na rozdiel od neho je neschopný stratég. V 13. misii preukáže svoju nekompetenciu, keď neupozorní hráča na 4. radarový vysielač, kvôli čomu sa nepodarí obsadiť budovu Chronosféry. Za to mu Stalin v afekte zlomí väzy. *Hrá ho* Craig Cavanah. 
* **Generál Topolov**, vysokopostavený dôstojník ZSSR
* **Volkhov**, najdôležitejší tajný agent ZSSR, spoločne so svojim špeciálne cvičeným psom Chizokoi
* **Doktor Demeitrij**, ruský vedec, vynálezca superťažkých sovietskych tankov a tzv. M.A.D. tankov

Kategória:Command & Conquer